
MEXICO- DIA DE LOS MUERTOS
MEXICO CITY – OAXACA

1η ημέρα - 27/10: Άφιξη στο Μέξικο Σίτυ
Άφιξη στο Μέξικο Σίτυ και ύστερα από την παραλαβή των αποσκευών, μεταφορά στο ξενοδοχείο για τακτοποίηση και ξεκούραση. Η πρώτη μας επαφή με την ατμόσφαιρα της πόλης θα είναι ιδανική για ένα χαλαρό βραδινό περπάτημα στη γειτονιά του ξενοδοχείου ή για μια πρώτη γνωριμία με τις γεύσεις του Μεξικού. Η βραδιά θα παραμείνει ελεύθερη ώστε να προσαρμοστούμε στους ρυθμούς της χώρας και να προετοιμαστούμε για τις επόμενες γεμάτες ημέρες.

2η ημέρα - 28/10: Μέξικο Σίτυ – Ξενάγηση πόλης
Πρωινό στο ξενοδοχείο και στη συνέχεια θα ξεκινήσουμε την ξενάγηση μας στην Πόλη του Μεξικού: τεράστια, κοσμοπολίτικη, πολύχρωμη, προβληματική, σύγχρονη και παλιά μαζί, χτισμένη περισσότερα από δύο χιλιόμετρα ψηλότερα από το επίπεδο της θάλασσας – με άλλα λόγια μοναδική. Θα επισκεφθούμε το ιστορικό κέντρο της πόλης, προστατευόμενο από την UNESCO ως μνημείο παγκόσμιας κληρονομιάς της ανθρωπότητας. Θα ξεκινήσουμε από την κεντρική του πλατεία, επίσημα ονομαζόμενη πλατεία συντάγματος αλλά γνωστή σε όλους με το όνομα Σόκαλο (Zócalo, που σημαίνει «βάση»), όπου θα επισκεφθούμε τον Καθεδρικό Ναό και το Κυβερνητικό Παλάτι, χτισμένο ακριβώς στη θέση του παλατιού του αυτοκράτορα των Αζτέκων Μοντεζούμα Β’. Στη συνέχεια θα κινηθούμε με το πούλμαν κατά μήκος της πιο εντυπωσιακής λεωφόρου της πόλης, της Πασέο δε λα Ρεφόρμα (Paseo de la Reforma) και θα διασχίσουμε το «Δάσος» του Τσαπουλτεπέκ (Bosque de Chapultepec), ένα τεράστιο αστικό πάρκο με λίμνες, που φιλοξενεί τον ζωολογικό κήπο της πόλης και πολλά εξαιρετικά μουσεία. Επιστροφή στο ξενοδοχείο και διανυκτέρευση.

3η ημέρα - 29/10: Μέξικο Σίτυ – Τεοτιχουακάν
Το πρωί θα αναχωρήσουμε για τον αρχαιολογικό χώρο του Teotihuacán, μίας από τις σημαντικότερες προκολομβιανές πόλεις της Λατινικής Αμερικής. Θα θαυμάσουμε την επιβλητική Πυραμίδα του Ήλιου και την Πυραμίδα της Σελήνης, ενώ θα γνωρίσουμε την ιστορία και τα μυστήρια ενός πολιτισμού που συνεχίζει να συναρπάζει μέχρι σήμερα. Η ατμόσφαιρα του χώρου, με τη λεγόμενη «Λεωφόρο των Νεκρών», δημιουργεί μια εμπειρία σχεδόν μυσταγωγική. Το απόγευμα θα επιστρέψουμε στο Μέξικο Σίτυ και θα έχουμε ελεύθερο χρόνο για χαλάρωση ή βόλτα στην πόλη.

4η ημέρα - 30/10: Μέξικο Σίτυ – Οαχάκα
Το πρωί θα πετάξουμε από το Μέξικο Σίτυ προς τη μαγευτική Οαχάκα, μία από τις πιο αυθεντικές και πολιτισμικά πλούσιες πόλεις του Μεξικού. Μετά την άφιξη και τη μεταφορά στο ξενοδοχείο, θα ακολουθήσει walking tour στο ιστορικό κέντρο της πόλης, με στάσεις στον ναό Templo de Santo Domingo de Guzmán, στις παραδοσιακές αγορές και στις γεμάτες χρώμα πλατείες. Η πόλη θα ζει ήδη στους ρυθμούς της Día de Muertos, με στολισμούς, λουλούδια και γιορτινή ατμόσφαιρα σε κάθε γωνιά!

5η ημέρα - 31/10: Οαχάκα - Ολοήμερη εκδρομή σε χωριά
Η σημερινή ημέρα θα είναι αφιερωμένη στην παράδοση και την αυθεντική ζωή της περιοχής της Oaxaca. Με van θα επισκεφθούμε το γραφικό χωριό San Pablo Villa de Mitla, γνωστό για την αρχαιολογική και πολιτιστική του σημασία, καθώς και το Teotitlán del Valle, φημισμένο για τα χειροποίητα υφαντά του. Στη συνέχεια, θα κάνουμε στάση στο Árbol del Tule, το εντυπωσιακό Δέντρο του Τούλε, ένα από τα αρχαιότερα και μεγαλύτερα δέντρα στον κόσμο. Το βράδυ θα επιστρέψουμε στην Οαχάκα για δείπνο με παραδοσιακές γεύσεις και αυθεντική τοπική ατμόσφαιρα

6η ημέρα - 01/11: Οαχάκα –Dia de los Muertos / Νεκροταφείο
Μία από τις πιο ιδιαίτερες και συγκινητικές εμπειρίες του ταξιδιού μας. Η ημέρα θα είναι αφιερωμένη στις παραδόσεις της Día de Muertos, με επισκέψεις σε νεκροταφεία όπως το Cementerio de Xoxocotlán και το Panteón General San Miguel. Θα δούμε οικογένειες να στολίζουν τάφους με λουλούδια, κεριά και προσφορές, δημιουργώντας μια ατμόσφαιρα γεμάτη χρώμα, συναίσθημα και σεβασμό προς τους προγόνους. Το βράδυ, οι δρόμοι της πόλης θα γεμίσουν με παρελάσεις, μουσικές και παραδοσιακούς χορούς, ενώ η γραφική συνοικία Barrio de Jalatlaco θα είναι ιδανική για βόλτα και ελεύθερο χρόνο με το group.

7η ημέρα - 02/11: Οαχάκα –Dia de los Muertos / Ελεύθερη μέρα
Η τελευταία ημέρα των εορτασμών θα μας δώσει την ευκαιρία να ζήσουμε την πόλη με τον δικό μας ρυθμό. Το πρωί θα μπορούμε να περιηγηθούμε στις τοπικές αγορές, να δοκιμάσουμε παραδοσιακά γλυκά και να παρακολουθήσουμε τελετουργίες αφιερωμένες στη μνήμη αγαπημένων προσώπων. Η υπόλοιπη ημέρα θα παραμείνει ελεύθερη για προσωπική εξερεύνηση, φωτογραφίες και συμμετοχή στα τελευταία events της Día de Muertos, απολαμβάνοντας τη μοναδική ατμόσφαιρα που κάνει την Οαχάκα έναν από τους κορυφαίους προορισμούς για αυτή τη γιορτή.
8η ημέρα - 03/11: Οαχάκα – Μέξικο Σίτυ
Το πρωί θα πετάξουμε πίσω στο Μέξικο Σίτυ και θα μεταφερθούμε στο ξενοδοχείο μας. Το υπόλοιπο της ημέρας θα είναι ελεύθερο ώστε να απολαύσουμε την πόλη με πιο χαλαρούς ρυθμούς, να κάνουμε τα τελευταία μας ψώνια ή να αποχαιρετήσουμε το Μεξικό με έναν τελευταίο καφέ σε κάποια από τις χαρακτηριστικές γειτονιές της πρωτεύουσας.

9η ημέρα - 04/11: Μέξικο Σίτυ – Xochimilko, Frida Kahlo & πτήση επιστροφής
Η τελευταία μας ημέρα στο Μεξικό θα συνδυάζει χρώμα, τέχνη και αυθεντική μεξικάνικη ατμόσφαιρα. Πρώτη στάση στο Xochimilco, όπου θα απολαύσουμε βόλτα με τις παραδοσιακές trajineras στα κανάλια της πόλης, συνοδεία μουσικών και γιορτινής διάθεσης. Στη συνέχεια, θα επισκεφθούμε το διάσημο Frida Kahlo Museum, γνωστό και ως Casa Azul, το σπίτι της εμβληματικής Frida Kahlo. Η ημέρα θα ολοκληρωθεί με βόλτα στη μποέμ συνοικία Coyoacán πριν από τη μεταφορά μας στο αεροδρόμιο για την πτήση επιστροφής για Ελλάδα.

ΤΙΜΕΣ & ΠΑΡΟΧΕΣ

ΑΝΑΧΩΡΗΣΗ 27 ΝΟΕΜΒΡΙΟΥ 2026

9 ημέρες / 7 νύχτες
	Τελική τιμή ανά άτομο σε δίκλινο δωμάτιο
	Τιμή Μονόκλινου

	3.150,00€
	Κατόπιν ζήτησης


ΠΤΗΣΕΙΣ

	ΗΜΕΡΟΜΗΝΙΑ
	ΠΤΗΣΗ
	ΔΡΟΜΟΛΟΓΙΟ
	ΩΡΕΣ 

	27/10/2026
	KL 1952
	ΑΘΗΝΑ-ΑΜΣΤΕΡΝΤΑΜ
	06.05-08.40

	27/10/2026
	KL 685
	ΑΜΣΤΕΡΝΑΜ – ΜΕΞΙΚΟ ΣΙΤΥ
	14.30-19.30

	04/11/2026
	KL 686
	ΜΕΞΙΚΟ ΣΙΤΥ – ΑΜΣΤΕΡΝΤΑΜ
	21.50-15.10 (+1)

	05/11/2026
	ΚL 1957
	ΑΜΣΤΕΡΝΤΑΜ – ΑΘΗΝΑ
	21.10-01.15 (+1)


ΠΕΡΙΛΑΜΒΑΝΟΝΤΑΙ:                                                            

· Αεροπορικό εισιτήριο σε οικονομική θέση από και προς Αθήνα 
Φόροι αεροδρομίων και επίναυλος καυσίμων

· Ταξιδιωτική ασφάλεια 

· Μια (1) αποσκευή 23 kg και 1 χειραποσκευή 8kg 

· 7  διανυκτερεύσεις σε 3* , 4* & 5* ξεν/χεια  

· Πρωινό καθημερινά 

· Όλες τις μεταφορές και εκδρομές, όπως αναγράφονται με κλιματιζόμενο λεωφορείο

· Όλες οι είσοδοι σε μουσεία, όπως αναγράφονται στο πρόγραμμα

· Ελληνόφωνο έμπειρο συνοδό/ ξεναγό του γραφείου μας

· Έντυπο υλικό, Ασφάλεια αστικής ευθύνης & ΦΠΑ

ΔΕΝ ΠΕΡΙΛΑΜΒΑΝΟΝΤΑΙ:

· Προσωπικά έξοδα (τηλεφωνικές κλήσεις, υπηρεσίες καθαρισμού ρούχων, ιατρικά έξοδα κλπ.)

· Όλα τα γεύματα που δεν αναγράφονται στο πρόγραμμα

· Φιλοδωρήματα σε τοπικούς οδηγούς και ξεναγούς

· Προαιρετικές εκδρομές ή δραστηριότητες, που δεν αναφέρονται στο καθημερινό πρόγραμμα
ΤΡΟΠΟΙ ΠΛΗΡΩΜΗΣ:

· Με μετρητά στο γραφείο μας

· Με πιστωτική η χρεωστική κάρτα στο γραφείο μας

· Με τραπεζική κατάθεση σε έναν από τους παρακάτω λογαριασμούς

	ΤΡΑΠΕΖΑ
	ΙΒΑΝ

	ALPHA BANK
	GR6401401200120002320006081

	EUROBANK
	GR2602602090000550201529302


ΔΙΚΑΙΟΥΧΟΣ: ΜΑΚΑΚΑΣ ΣΤΕΦΑΝΟΣ

ΓΕΝΙΚΕΣ ΠΛΗΡΟΦΟΡΙΕΣ:

· Οι τιμές είναι κατ’ άτομο σε ευρώ.

· Δεν απαιτούνται εμβόλια ή άλλου είδους προληπτική αγωγή.

· Μετά την επιβεβαίωση της κράτησης και σε περίπτωση ακύρωσης θα υπάρχουν ακυρωτικά με βάση τους παρακάτω όρους.

· Οι τιμές είναι υπολογισμένες με σημερινά ισχύοντα ναύλα. H όποια διαφοροποίησή τους, επιβαρύνει τους πελάτες.

· Τα ξενοδοχεία δέχονται πληρωμές με πιστωτική/ χρεωστική κάρτα ή μετρητά. ΠΡΟΣΟΧΗ! Όπως είναι διεθνώς καθιερωμένο και εφαρμόζεται στα μεγάλα ξενοδοχεία, κατά την τακτοποίηση διατυπώσεων στην άφιξη, ζητείται η πιστωτική κάρτα ή κατάθεση μετρητών για κάλυψη τυχόν έξτρα καταναλώσεων κ.ά. προσωπικών δαπανών (Mini Bar, τηλέφωνα από το δωμάτιο κλπ.). Βεβαίως, κατά την αναχώρηση επιστρέφονται οι τυχόν καταβολές μετρητών ή ακυρώνεται το απόκομμα της πιστωτικής κάρτας.

· Παραλαβή δωματίων: 15.00 & Παράδοση δωματίων: 11.00.

· Παιδιά έως 12 ετών δικαιούνται την παιδική έκπτωση.

· Τρίκλινα δωμάτια είναι δίκλινα δωμάτια με πρόσθετη κλίνη.

· Η εταιρεία διατηρεί το δικαίωμα αντικατάστασης των ξενοδοχείων με άλλα αντίστοιχης ή ανώτερης κατηγορίας σε περίπτωση ανωτέρας βίας ή υπερκάλυψης δωματίων (overbooking).

· Οι τιμές των φόρων αεροδρομίων είναι βασισμένες στην τρέχουσα τιμή πετρελαίου.

· Το τελικό κόστος των φόρων των αεροδρομίων θα επιβεβαιώνεται την ημέρα έκδοσης του αεροπορικού εισιτηρίου.

· Οι τιμές συντάχθηκαν σύμφωνα με τις ισχύουσες ισοτιμίες νομισμάτων. Σε περίπτωση διαφοροποίησης των νομισματικών ισοτιμιών, αεροπορικών ναύλων ή τιμών ξενοδοχείων/ τοπικών φόρων, η εταιρεία φέρει το δικαίωμα αναπροσαρμογής της τελικής τιμής.
ΤΑΞΙΔΙΩΤΙΚΑ ΕΓΓΡΑΦΑ

Για το ταξίδι σας στο Μεξικό δεν  χρειάζεστε τουριστική βίζα και ειδική ταξιδιωτική ασφάλεια τα οποία προμηθεύεστε από το γραφείο μας. Το διαβατήριό σας δεν θα πρέπει να λήγει εντός 6 μηνών από την ημέρα άφιξης στους προορισμούς. Βεβαιωθείτε ότι υπάρχουν αρκετές κενές σελίδες στο διαβατήριό σας (για τυχόν θεώρηση βίζας ή/και εισόδου-εξόδου από την χώρα που επισκέπτεστε). Όσοι ταξιδιώτες είναι αλλοδαποί και δεν είναι κάτοχοι Ελληνικού διαβατηρίου, οφείλουν να επικοινωνούν κατ’ ιδίαν με την πρεσβεία της χώρας για να πληροφορηθούν για τις διαδικασίες έκδοσης βίζας. Η εταιρεία μας δεν φέρει καμία ευθύνη σε περίπτωση προβλήματος, που παρουσιαστεί με τα ταξιδιωτικά σας έγγραφα την ημέρα της αναχώρησής σας από δική σας ευθύνη.
ΚΡΑΤΗΣΕΙΣ & ΠΛΗΡΩΜΕΣ

Για την οριστική προκράτηση, απαιτείται προκαταβολή 30% της τελικής τιμής, μαζί με τα διαβατήρια ή ταυτότητες των ταξιδιωτών και την υπογραφή της ταξιδιωτικής σύμβασης. Η εξόφληση του πακέτου θα πρέπει να γίνει 30 ημέρες πριν την αναχώρηση.

